何東家族

何東家族係香港嘅大家族，始於1890年代，至今仍然有一定影響力。

家族史
何東家族嘅起始人係荷蘭籍猶太人何仕文，佢喺1859年就嚟到香港做生意，直至1873年離開香港去到英國發展，到1892年過身。喺佢逗留香港期間，識咗華人女人施娣，施娣最後同佢生咗一女四仔，另外施娣又同郭興賢生咗兩仔兩女，形成著名嘅「何九宅」。

「何九宅」入面，除咗早死嘅郭茂超，全部仔女都係姓何。何姓嘅來源有話係因為由何仕文嘅荷蘭姓Bosman演變而成，亦有話係因為何仕文嚟自荷蘭而得名。

何東佢哋雖然係混血兒，但係並唔以西人自居，而且會話自己係寶安人。

何啟東家族
香港家族
祖籍寶安